open-index/open-wikipedia-markdown huggingface dataset:
Columbiarivier

duimnael|links|Satellietbeeld van die Columbiarivier
Die **Columbiarivier** (Engels: *Columbia River*) is 'n groot suidwes-vloeiende rivier in Kanada en die Verenigde State. Die Columbiarivier het 'n lengte van 2&nbsp;000 km en is die waterrykste rivier in Noord-Amerika, wat in die Stille Oseaan uitmond, asook die langste rivier in die Pasifiese Noordweste van Noord-Amerika. Die rivier is genoem na die Amerikaanse kaptein Robert Gray se skip *Columbia Rediviva*, wie die rivier op 11 Mei 1792 as eerste Europese bevaar het.

Die Columbiarivier ontspring in die Columbiameer in die Kanadese provinsie Brits-Columbië en vloei in suidwestelike rigting, waar dit die Amerikaans-Kanadese grens kruis en deur die stede Portland en Vancouver loop. Op die laaste 480 km vorm die Columbiarivier die grens tussen die Amerikaanse deelstate Oregon en Washington. Die rivier se bekken streek oor sowat 668&nbsp;000 km², waarvan sowat 15% in Kanada geleë is. Die langste sytak van die Columbiarivier is die Snakerivier.

## Verwysings
Mackenzierivier

Die **Mackenzierivier** (Engels: *Mackenzie River*, Frans: *Fleuve [de] Mackenzie*; Slavey: *Deh-Cho*, [tèh tʃʰò], letterlik: "groot rivier"; Inuvialuktun: *Kuukpak*, [kuːkpɑk], letterlik: "groot rivier") is 'n groot noordwes-vloeiende rivier in Kanada. Die Mackenzierivier het 'n lengte van 1&nbsp;738&nbsp;km en is die langste rivier wat geheel en al deur Kanada vloei asook in die Arktiese Oseaan uitmond. Daarbenewens is dit na die Mississippirivierstelsel die tweede grootste rivierstelsel in Noord-Amerika. Die Mackenzierivier is genoem na die Skotse ontdekkingsreisiger Alexander Mackenzie, wie die rivier se monding op 14 Julie 1789 bereik het.

[duimnael|links|[Nasa-Satellietbeeld van die Mackenzierivier se delta]]
Die Mackenzierivier ontspring in die Groot Slawemeer in Kanada se Noordwestelike gebiede en vloei in 'n noordelike rigting net wes van die Groot Beremeer, voordat dit in 'n uitgestrekte delta wes van Tuktoyaktuk in die Beaufortsee, 'n see van die Arktiese Oseaan, uitmond. Die rivier se bekken is die grootste in Kanada en streek oor sowat 1&nbsp;805&nbsp;200&nbsp;km², byna 20% van die land se oppervlakte en bykans so groot soos die eilandstaat Indonesië.

Die Finlayrivier, die hoofbron van die Peacerivier, word as die uiterste bron van die Mackenzierivier beskou. Die volledige Finlay-Peace-Slawe-Mackenzie-rivierstelsel is die 13de grootste rivierstelsel wêreldwyd. Die volledige Mackenzierivierstelsel sluit riviere soos Athabascarivier, Peacerivier en Slawerivier, asook mere soos Athabascameer, Groot Beremeer en Groot Slawemeer in.

## Verwysings 
## Eksterne skakels 
*  
*
Río Magdalena

[duimnael|links|Satellietbeeld van die Río Magdalena se delta net noord van [Barranquilla.]]
Die **Río Magdalena** ([ˈri.o maɣðaˈlena]) is 'n groot noord-vloeiende rivier in Suid-Amerika. Die rivier, met 'n lengte van 1&nbsp;528&nbsp;km, is die langste rivier in Colombia.

Die naam van die Río Magdalena kom van sy ontdekking deur Spaanse conquistadores. Sy ontdekker, Rodrigo de Bastidas, het die monding van die rivier op 1 April 1501 bereik. Soos dit destyds gebruiklik was, het hulle riviere en plekke na heiliges genoem. Die dag se heilige op 1 April was Maria Magdalena. Die volle naam van die rivier is *Río Grande de la Magdalena*. Vertaal uit Spaans beteken dit: "Groot rivier van (Maria) Magdalena".

Tydens die Spaanse koloniale bewind het die Río Magdalena as belangrike skeepsroete tussen die hoofstad Bogotá, die belangrike hawestad Cartagena en Europa gedien.

## Verwysings
VietJet Air

duimnael|links|VietJet Air
**ViettJet Air** is 'n lae-koste lugredery van Viëtnam. Dit is een van twee lae-koste lugrederye in Viëtnam, die ander lugredery is Jetstar Pacific Airlines.

Die hoofkwartier is in Hanoi, die bedryfsentrum is in Saigon. Die maatskappy is gestig in 2007 en die eerste vlug was in 2011. Tot en met Desember 2014 het die maatskappy reeds 10 miljoen passasiers bedien. Dit het vlugte na die meeste van die lughawens in Viëtnam: Hanoi, Saigon, Hai Phong, Thanh Hoa, Vinh, Dong Hoi, Hue, Da Nang, Quy Nhon, Buon Ma Thuot, Da Lat, Nha Trang, Can Tho, Phu Quoc. Dit het ook vyf internasionale bestemmings in Asië: Seoul, Bangkok, Taipei, Singapoer en Siam Reap.

In 2014 het die lugredery 'n kontrak onderteken met Airbus vir die aankoop en huur van 100 Airbus A320 en A321 vliegtuie. In 2014 het dit 35% binnelandse passasiers vervoer. Volgens hierdie kontrak sal die lugdiens 10 vliegtuie ontvang elke jaar.

## Vloot 
Viëtnam Lugdiens se vloot bestaan uit die volgende vliegtuie (Desember 2014):
* 18 x Airbus A320
Jasmyn

Die **jasmyn** (*Jasminum polyanthum*) is ’n immergroen klimplant van die olyffamilie, Oleaceae, en is inheems aan China en Birma (Mianmar).

## Eienskappe 
Dit het talle rooi-pienk blomknoppe in die laat winter en vroeë lente, gevolg deur welriekende, stervormige blomme met vyf kroonblare wat sowat 2&nbsp;cm breed is. Dit het saamgestelde blare met 5 tot 7 blaartjies wat donkergroen is bo en ’n ligter groen onder. Die eindblaartjie is merkbaar groter as die ander blare. Die plant groei welig en kan tot 6&nbsp;meter hoog word as dit gestut word.

Die jasmyn is bekend as ’n huisplant. Dit sal die beste blom as dit in die somer in die son geplaas word sodat die lote kan ryp word. In die herfs kan dit in die huis ingebring word. Dit groei vinnig en maklik. Dit kan buite gebruik word om mure en heinings te bedek. Dit groei ewe goed in die son en ligte skadu. Dit kan gekweek word deur middel van saad en wortellote.

## Probleme 
As die blomknoppe nie oopgaan nie, kry die plant te min lig. As die blomknoppe bruin word, is dit te warm en droog. Rooimyte en plantluise kan voorkom.

## Galery 

Chinese jasmine in spring bloom.JPG|
(MHNT) Jasminum polyanthum - flower buds HD.jpg|
US-CA-Sacramento-GardenFlowers-2012-04-18T10-55-02.jpg|
Starr 080219-2953 Jasminum polyanthum.jpg|
Starr 080219-2952 Jasminum polyanthum.jpg|

## Verwysings 
## Eksterne skakels 
* "Jasminum Polyanthum Creative Gardening" 
* *Jasminum polyanthum* in "Flora of China", Vol. 15, by illustrasie
* *Jasminum polyanthum* by www.esveld.nl

* 15px Hierdie artikel is vertaal uit die Engelse Wikipedia
Gouekers

Die **gouekers** of ***Pachystachys lutea*** is ’n subtropiese, immergroen struik met ’n sagte stam wat 90 tot 120&nbsp;cm hoog word. As hulle groter word, kan hulle slordig lyk.

## Eienskappe 
duimnael|180px|links|Die gouekers is 'n gewilde tuinplant in tropiese en subtropiese streke.
Dit is ’n gewilde landskapplant in tropiese en subtropiese streke  en ’n huisplant elders. Dit groei in feitlik enige goed gedreineerde grond, maar soos die meeste sierplante verkies dit grond met ’n suurreaksie. In dié omstandighede is hulle op hul grootste en kleurrykste. Dit hou ook van baie lig.

Die kortstondige wit blomme groei tussen heldergeel skutblare aan trosse wat deur die warm maande gedy. Die blare is donkergroen, ovaalvormig en puntig. As dit in die lente gesnoei word, kan die plant jare lank mooi bly.

## Probleme 
As blomme verrot of afval, is daar te min ventilasie. Dowwe blare kan dui op ’n voedseltekort of te nat of koue toestande.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Ohiorivier

[duimnael|links|Satellietbeeld van die Ohiorivier (vanaf links) se monding in die [Mississippirivier (vanaf bo) in Cairo, Illinois]]
Die **Ohiorivier** (Engels: *Ohio River*) is 'n groot suidwes-vloeiende rivier in die Verenigde State. Die Ohiorivier het 'n lengte van 1&nbsp;579 km en is die langste linkse sytak van die Mississippirivier.

Die Ohiorivier ontstaan deur die saamvloei van die Allegheny en Monongahela-riviere in Pittsburgh, Pennsilvanië, en vloei in suidwestelike rigting. Aansluitend vorm die rivier die grense tussen die Amerikaanse deelstate Wes-Virginië en Ohio, Ohio en Kentucky, Indiana en Kentucky, asook Illinois en Kentucky. Dit vloei deur die stede Pittsburgh, Cincinnati, Louisville en Evansville. In Cairo, Illinois, uitmond die grotere Ohiorivier in die Mississippirivier, tot hier *Upper Mississippi* genoem.

## Eksterne skakels
Redrivier

[duimnael|links|Satellietbeeld van die Redrivier Lafayette en Miller counties, [Arkansas]]
Die **Redrivier** of soms **Redrivier van die Suide** (Engels: *Red River* of *Red River of the South*) is 'n groot suidoos-vloeiende rivier in die Verenigde State. Die Redrivier het 'n lengte van 2&nbsp;189 km en is 'n groot regse sytak van die Mississippirivier.

Die Redrivier ontstaan deur die saamvloei van die Prairie Dog Town Fork en Buck Creek-riviere in die Groot Vlaktes, Texas, en vloei in suidoostelike rigting. Aansluitend vorm die rivier die grens tussen die Amerikaanse deelstate Texas en Arkansas en bereik later die grens tussen Arkansas en Louisiana. Dit vloei deur die stad Shreveport. Net oos van Alexandria, Louisiana, uitmond die Redrivier in die Atchafalayarivier, 'n ou mondingsrivier van die Mississippirivier in die Golf van Meksiko.

Tussen die ondertekening van die Adams-Onís-verdrag in 1821 en die Amerikaanse anneksasie van die Republiek van Texas na die Meksikaans-Amerikaanse Oorlog (1846–1848) of die ondertekening van die Verdrag van Guadalupe Hidalgo in 1848 het die Redrivier deel uitgemaak van die grens tussen Meksiko en die Verenigde State.

## Eksterne skakels
Río Uruguay

[duimnael|links|Satellietbeeld van die [Río Paraná, die Río Paraguay en die Río Uruguay]]
Die **Río Uruguay** (Spaans: [uɾuˈɣwai], Guaraní: *Ysyry Uruguái*, Portugees: *Rio Uruguai* [uɾuˈɡwaj]), is 'n groot suidwes-vloeiende rivier in Suid-Amerika. Die rivier, met 'n lengte van 1&nbsp;838&nbsp;km, is die tweede grootste sytak van die Río Paraná. Die naam van die rivier beteken "Rivier van die kleurvolle voël".

Die Río Uruguay ontspring in die Brasiliaanse Bergland in die deelstaat Santa Catarina. Dit vorm aansluitend die grens tot die deelstaat Rio Grande do Sul en later die grens tussen Argentinië en Brasilië. Op die laaste 300&nbsp;km vorm die rivier die grens tussen Argentinië en Uruguay, wat sy naam van die rivier aflei: "Republiek Oos van die Uruguay". Saam met die Río Paraná mond die rivier uit in die Rio de la Plata, wat naby Buenos Aires in die Atlantiese Oseaan uitmond.

## Verwysings
Hydrangea macrophylla

Die **krismisroos** is ’n spesie van blomplant in die Hydrangea genus en is inheems aan China en Japan. Sy wetenskaplike naam is ***Hydrangea macrophylla***. Die term *macrophylla* beteken "met groot of lang blare".

## Eienskappe 
[duimnael|links|180px|’n Nabyskoot van ’n blom wat gekleurde [kelkblare om die vyf kroonblare wys.]]
Dit is ’n bladwisselende struik wat tot 2&nbsp;meter hoog en 2,5&nbsp;meter breed word, met groot trosse pienk of blou blomme in die somer en herfs.

Die bloeiwyse van die plant is ’n stingeltros, met al die blomme in ’n vlak of halfsirkel of selfs ’n hele sfeer. Twee soorte blomme word onderskei: sentrale, nie-ornamentele, vrugbare blomme en ornamentele randblomme wat gewoonlik as "steriel" beskryf word. ’n Studie van verskeie kultivars het egter getoon al die blomme is vrugbaar.

## Kleure en suurinhoud 
Die spesie se blomme kan blou, rooi, pink, ligpers of donkerpers wees. Die kleur word bepaal deur die  pH van die grond. Suur grond (pH onder 7) sal ’n kleur nader aan blou tot gevolg hê, terwyl alkaliese grond (pH bo 7) sal lei tot pienk blomme.  Om blou blomme te kry kan aluin (aluminiumsulfaat) by die water gegooi word.

## Sinonieme 
## Galery 
Talle kultivars word aangetref. Van hulle is:

Lêer:Hydrangea MacrophyllaTaube.JPG|*H. m.* 'Taube'
Lêer:Nikko Petals 1.jpg|*H. m.* 'Nikko Blue'
Lêer:Gakuajisai6183.jpg|*H. m.* 'Gakuajisai'
Lêer:Bigleaf Hydrangea Hydrangea macrophylla 'Tokyo Delight' Pink 3008px.jpg|*H. m.* 'Tokyo Delight'
Lêer:Hydrangeaceae - Hydrangea macrophylla - Red Ace.JPG|*H. m.* 'Red Ace'
Lêer:Hydrangea macrophylla - Pia.JPG|''H. m. 'Pia'
Lêer:Hydrangeaceae - Hydrangea macrophylla - Beauté Vendomoise.JPG|*H. m.* 'Beauté Vendomoise'
Lêer:Hydrangeaceae - Hydrangea macrophylla 'Buntspecht', Villa Serra, Genova, Italy.jpg|*H. m.* 'Bunspecht'
Lêer:Hydrangeaceae - Hydrangea macrophylla - Geoffrey Chadbund.JPG|''H. m.'Geoffrey Chadbund'
Lêer:Hydrangeaceae - Hydrangea macrophylla - Harlequin.JPG|*H. m.* 'Harlequin'
Lêer:Hydrangeaceae - Hydrangea macrophylla - La Marne.JPG|*H. m.* 'La Marne'
Lêer:Hydrangeaceae - Hydrangea macrophylla - Mariesii.JPG|*H. m.* 'Mariesii'
Lêer:Hydrangeaceae - Hydrangea macrophylla - Merveille.JPG|*H. m.* 'Merveille'
Lêer:Hydrangeaceae - Hydrangea macrophylla - Satinette.JPG|*H. m.* 'Satinette'
Lêer:Hydrangeaceae - Hydrangea macrophylla - Zaunkoenig.JPG|*H. m.* 'Zaunkoenig'
Lêer:Hydrangea macrophylla - Bigleaf hydrangea1.jpg

## Verwysings 
## Eksterne skakels 
* "Splendor in the Grass" 
* "Hydrangeas – Their Pruning and Care" (Heronswood-kwekery)
* http://www.hydrangeashydrangeas.com/mopheads.html "All About Hydrangeas: Information on Hydrangea macrophylla"

* 15px Hierdie artikel is vertaal uit die Engelse Wikipedia
Tennesseerivier

[duimnael|links|Die Market Street-brug oor die Tennesseerivier in [Chattanooga]]
Die **Tennesseerivier** (Engels: *Tennessee River*) is 'n groot wes-vloeiende rivier in die Verenigde State. Die Tennesseerivier het 'n lengte van 1&nbsp;049 km en is die langste sytak van die Ohiorivier.

Die Tennesseerivier ontstaan deur die saamvloei van die French Broad en Holston-riviere in Knoxville, Tennessee. Aansluitend vloei die rivier in suidwestelike rigting deur Oos-Tennessee en Chattanooga, voordat dit Alabama bereik. Hier vloei die Tennesseerivier deur die noordelike deel van die deelstaat suid van Huntsville en kruis die grens van Mississippi en vloei weer na Tennessee. Later bereik die rivier Kentucky en mond naby Paducah in die Ohiorivier uit.

## Verwysings
Fraserrivier

Die **Fraserrivier** (Engels: *Fraser River*; Frans: *Fleuve Fraser*) is 'n groot suidwes-vloeiende rivier in Kanada. Die Fraserrivier het 'n lengte van 2&nbsp;657&nbsp;km en is die langste rivier wat geheel en al deur die Kanadese provinsie Brits-Columbië vloei.

[duimnael|links|Oorsprong van die Fraserrivier by Fraserpas, [Brits-Columbië, Kanada]]
Die Fraserrivier ontspring in die Rotsgebergte net oos van die grens met Alberta (net oorkant die grens ontspring die Athabascarivier) en vloei eers in 'n noordwestelike rigting. Naby Prince George doen die rivier 'n skerp draai in 'n suidelike rigting en raak amper die grens met die Verenigde State. Daarna vloei dit in 'n westelike rigting voordat die rivier net suid van Vancouver tussen die vasteland en die Vancouver-eiland in die Stille Oseaan uitmond.

Op 14 Junie 1792 trek die Spaanse ontdekkingsreisigers Dionisio Alcalá Galiano en Cayetano Valdes as eerste Europeërs in die noordelike mondingsarm in. Die boloop is in 1793 deur die Skotse ontdekkingsreisiger Alexander Mackenzie verken. Simon Fraser het in 1808 die hele Fraserrivier bevaar en bevestig, dat dit nie met die Columbiarivier verbind is nie.

Die ontwikkeling van die provinsie Brits-Columbië hang met die rivier saam, aangesien die gebied suid van die 49ste Breedtegraad met die Oregon-Verdrag in 1846 aan die Verenigde State afgestaan is. Sedertdien is die Fraserrivier een van die hoofroetes tussen die binneland en die kus.

## Verwysings 
## Eksterne skakels 
*  
*
Prades, Pyrénées-Orientales

**Prades** is ’n dorp in die Franse département Pyrénées-Orientales in die gewes Languedoc-Roussillon met ’n oppervlakte van 10,87 vierkante kilometer en 5835 inwoners (2013). Die inwoners word in Frans *Pradéens* genoem.

## Geografie 
duimnael|senter|300px

## Demografie 
duimnael|300px|senter|Dorp 1962–2008

## Susterstede 
*  Kitzingen, Duitsland (1984)
*  Lousã, Portugal (1991)
*  Ripoll, Spanje (1969)

## Eksterne skakels 
* Die amptelike webwerf van Prades
Inlynviersilinder

duimnael|Ford inlynviersilinderenjin met die silinderkop verwyder
[duimnael|Renault-Nissan M9R 2.0L inlynvier DOHC "Common rail" [dieselenjin]]
duimnael|Vuurorde van 'n inlynviersilinderenjin

Die **inlynviersilinderenjin** of reguit-vier-enjin is 'n tipe binnebrandviersilinderenjin met al vier silinders in 'n reguit lyn gemonteer, of in 'n gelyke vlak bo/langs die krukas. Die enkelbank silinders kan gerig word in óf 'n vertikale of 'n skuinsvlak met al die suiers wat 'n gemeenskaplike krukas aandryf. Waar dit skuins teen 'n hoek geplaas is, word dit soms 'n skuinsvier genoem. In 'n spesifikasie, grafiek of wanneer 'n afkorting gebruik word, word 'n inlynviersilinder enjin gelys óf as I4 of L4.

Die inlynvier uitleg is in perfekte primêre balans en verleen 'n mate van meganiese eenvoud wat dit gewild maak by ekonomiese motors. Maar, ten spyte van sy eenvoud, ly dit aan 'n sekondêre wanbalans wat klein vibrasies in kleiner enjins veroorsaak. Hierdie vibrasies word kragtiger soos enjingrootte en kraglewering verhoog, sodat die meer kragtige enjins wat in groter motors gebruik word, algemeen meer komplekse ontwerpe met meer as vier silinders het.

## Sien ook 
* Inlyntweesilinder
* Inlyndriesilinder
* Inlynvyfsilinder
* Inlynsessilinder
Columbus, Ohio

**Columbus** is die hoofstad van die deelstaat Ohio in die Verenigde State. Die stad het in 1797 as 'n nedersetting op die wesoewer van die Sciotorivier ontstaan. Dit het eers bekend gestaan as Franklinton en word die hoofdorp in die graafskap in 1803.

In 1812 was die land aan die oorkant van die rivier uitgelê as die hoofstad van die deelstaat. Dit het egter eers in 1816 die hoofstad geword. Hierdie gemeenskap het as Columbus bekend gestaan. In 1834 verkry dit stadstatus. In 1871 het Franklinton deel geword van Columbus.

Daar was tydens die Amerikaanse Burgeroorlog ook 'n kamp vir die Konfederasie se gevangenis in die stad.

Columbus was een van die gasheerstede tydens die Vrouesokkerwêreldbeker 2003.

## Verwysings 
## Eksterne skakels 
*  
*  Amptelike webwerf
*
Jefferson City

**Jefferson City** is die hoofstad van die deelstaat Missouri. Die stad is geleë op die oewers van die Missouririvier en is 108 myl wes van St. Louis. Dit was in 1821 aangewys as die hoofstad van die deelstaat en is in 1826 amptelik ingewy as 'n dorp. In 1939 het dit stadstatus verkry. Die stadshuis het in 1837 en in 1911 afgebrand. Die stad was onder beheer van die Konfederasie tydens die Amerikaanse Burgeroorlog. 

## Bron 
* ''Collier's Encyclopedia'', Crowell-Collier Educational Corporation, Volume 13, Bladsy 531.
Hartford

**Hartford** is die hoofstad van die deelstaat Connecticut en is reeds in 1636 gestig. 'n Groep Puriteinse setlaars uit Engeland onder die leiding van Thomas Hooker het hulle in 1636 hier gevestig. Die stad het in 1875 die hoofstad van Connecticut geword en is geleë in 'n vallei tussen die Connecticutrivier en die Talcottberge.

## Bron 
* ''Collier's Encyclopedia'', Crowell-Collier Educational Corporation, Volume 13, Bladsy 531.
Kelkblaar

duimnael|Die kelkblare van *Alcea rosea*.
**Kelkblare** is die deel van blomplante wat die blomknop beskerm. Dit is gewoonlik groen. Die kelkblare van ’n plant word saam die **blomkelk** genoem.

## Beskrywing 
Nadat ’n plant geblom het, het die blomkelk meestal geen funksie meer nie en verkrimp dit. Sommige plante behou ’n doringagtige blomkelk, wat óf lewend óf verdroog kan wees, om die vrug of saad te beskerm, soos by die spesies van *Acaena* of Solanaceae. Soms begin die blomkelk groei nadat die blomme uitgekom het en vorm ’n blaasagtige huls om die vrug om dit teen insekte en voëls te beskerm, soos by die *Hibiscus trionum* en die appelliefie.

Beide kelk- en kroonblare is aangepaste blare. Laasgenoemde omring die voortplantingsdele van blomme en lok insekte met hul helder kleure. Al die kroonblare van ’n blom word saam die blomkroon genoem. Die blomkelk en blomkroon vorm saam die blomdek.

Wanneer die kroon- en kelkblare moeilik van mekaar onderskei kan word, word dit saam die blomdekblare genoem. Voorbeelde van plante waar van blomdekblare gepraat word, is genera soos *Aloe* en *Tulipa*. In teenstelling daarmee het genera soos *Rosa* en *Phaseolus* kroon- en kelkblare wat goed onderskeibaar is.

Die ontwikkeling en vorm van die kelkblare verskil van plant tot plant. Hulle kan losstandig of saamgesmelt wees.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Variëteit

’n **Variëteit** in plantkunde is ’n taksonomiese rang laer as spesie en subspesie, maar hoër as 'n vorm. Soos alle taksonomiese range het variëteit betrekking op ’n taksonomiese groep, dus ’n groep wat vanuit ’n wetenskaplike oogpunt ’n eenheid is. Die term word afgekort as **var.**, vir die Latynse *varietas*.

## Beskrywing 
Die term variëteit gaan gewoonlik om ’n wilde plant wat in die natuur ontdek word, en nie een wat deur die mens geteel of geselekteer is vir ’n sekere voorkoms nie. Laasgenoemde word ’n kultivar genoem.

*Escobaria vivipara* is ’n kaktussoort wat van Kanada tot in Mexiko voorkom. Daar is nege variëteite: die *Escobaria vivipara* var. *arizonica* kom in Arizona voor en die *Escobaria vivipara* var. *neo-mexicana* in Nieu-Mexiko.

## Eksterne skakels 
* 15px Hierdie artikel is vertaal uit die Engelse Wikipedia
Juneau

**Juneau** is die hoofstad van die deelstaat Alaska en is reeds in 1880 gestig deur goudprospekteerders. In 1900 het dit dorpstatus verkry. Die stad het vinnig gegroei soos die goudmyne in die omgewing ontwikkel het en het in 1906 die hoofstad van Alaska geword. Daar is 'n steeds 'n visvloot gestasioneer in die stad wat die plaaslike salm vang.

## Klimaat 
Die gemiddelde daaglikse temperature in die somer is 10° tot 14&nbsp;°C, terwyl die gemiddelde temperature tydens die winter tot -14&nbsp;°C kan daal. Desondanks geniet die stad 'n milder klimaat as baie gebiede van die vastelandse Verenigde State.

## Bronnelys 
* ''Collier's Encyclopedia'', Crowell-Collier Educational Corporation, Volume 13, Bladsy 668.

## Eksterne skakels 
* 
*  
*  Amptelike webwerf
*
Lincoln, Nebraska

**Lincoln** is die hoofstad van die deelstaat Nebraska. Die eerste mense het in 1856 hier gewoon en die nedersetting was eers bekend as Lancaster. Dit het dorpstatus in 1869 verkry en stadstatus in 1877.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 662.
Lansing

**Lansing** is die hoofstad van die deelstaat Michigan. Die eerste woning is reeds in 1843 gebou en die stad is vernoem na Lansing in New York. Dit het in 1847 die hoofstad van die staat geword en het in 1859 stadstatus verkry.

## Bron 
* ''Collier's Encyclopedia'', Crowell-Collier Educational Corporation, Volume 14, Bladsy 312.
Sierplant

[duimnael|200px|’n Ornamentele [petunia.]]

**Sierplante** is plante wat vir ornamentele doeleindes geplant word in tuine en landskapsontwerpprojekte of as huisplante.

## Beskrywing 
Hulle word gewoonlik vir vertoon geplant, eerder as vir funksionele doeleindes. Sierplante word meestal gegroei vir hul besonderse eienskappe, soos blomme, blare, geur, vrugte, stingels of bas. Soms word ander eienskappe interessant gevind, soos die dorings van *Rosa sericea* en vetplante.

Bome kan ook sierplante wees, soos in ’n tuin of landskapsontwerp, vanweë hul blomme, blare, tekstuur of vorm.

Soms is aansienlike werk nodig om ’n sierplant in stand te hou. Vorm- en bonsaiplante moet voortdurend gesnoei word, anders sal hulle hul vorm verloor en gou nie meer sierplante wees nie.

## Galery 

Beeld:1024 22. Mai-1867.jpg|
Beeld:1024 Aquilegia vulgaris. Winkey blue-white-1615.jpg|
Beeld:1024 Blumennessel. Coleus Blumei Hybride-1874.jpg|
Beeld:1024 Rosa. Hybrid Tea-1835.jpg|
Beeld:Azelea.JPG|
Beeld:Aloe spinosissima 2.jpg|
Beeld:Bunga pucuk merah (4).JPG|
Beeld:Colpfl18a.jpg|
Beeld:Fort-hindsii.jpg|
Beeld:Tanaman hias di dalam pot (11).JPG|
Beeld:Herb Garden, York Gate Garden - geograph.org.uk - 691818.jpg|
Beeld:Japanese White Pine, unknown-2007.jpg|

## Eksterne skakels 
* 15px Hierdie artikel is vertaal uit die Engelse Wikipedia
Lycée International de Saint-Germain-en-Laye

Die **Lycée International** is 'n hoërskool in Saint-Germain-en-Laye, 'n stad naby Parys in die administratiewe gebied van Ile-de-France in Frankryk. Die skool is in 1952 gestig.
Steggie

duimnael|200px|Steggies kan van die stingel, wortels of blare gemaak word.

**Steggies** is ’n tegniek wat gebruik word vir die vegetatiewe (aseksuele) voortplanting van plante. ’n Deel van die stingel, wortels of blare word afgesny en in ’n geskikte medium geplaas, soos klam grond, ’n potmengsel of minerale wol. Die steggie groei dan nuwe wortels, stamme, of albei en dit word 'n nuwe plant wat onafhanklik van die moederplant is.

## Tegniek 
Om ’n steggie te maak, word ’n klein deel van die moederplant verwyder. Hierdie steggie word dan as ’n individuele plant gegroei. Aangesien die meeste steggies nie ’n eie wortelstelsel het nie, sal hulle waarskynlik van droogte doodgaan as hulle nie nat genoeg gehou word nie.

Hulle het ’n nat groeimedium nodig, maar ook nie so nat dat die steggie vrot nie. Die omgewing moet vogtig wees (dit beteken gewoonlik die steggie moet onder ’n plastiekvel of in ’n ander ingeslote ruimte geplaas word waar die lug vogtig gehou kan word). Daar moet ook gedeeltelike skadu wees. Nadat die steggie in die groeimedium geplaas is, moet dit goed natgemaak word met ’n fyn mis. Die medium moet uitdroog en dan weer natgemaak word.

Steggies moet ook op die regte manier gemaak word.
* Die tyd moet reg wees; in lande met gematigde temperature moet dit in die lente gedoen word. As dit van harde stamme gemaak word, moet dit in die winter geskied.
* Dit moet die regte grootte of hoeveelheid blare wees; lengtes van sagte stamme wissel tussen 5 en 15&nbsp;cm en van harde stamme tussen 20 en 25&nbsp;cm. Twee derdes van die blare van sagtestamsteggies moet verwyder word. By harde stamme moet al die blare verwyder word.
* As die plant nie maklik sal groei nie, moet dit ’n groeihormoon kry om groei aan te moedig. Sommige plante se steggies groei makliker. Die meeste vetplantsteggies kan op ’n tafel gelos word en klein wortels sal vorm, en sommige ander plante se steggies kan in ’n beker water geplaas word.

## Soorte steggies 
Verskeie dele van ’n plant kan gebruik word. Die algemeenste metodes is:
* Stingelsteggies, waar ’n deel van die stingel gedeeltelik in grond geplant word, insluitende minstens een oog, of knop. Nuwe wortels sal vorm, gewoonlik by die oog.
* Wortelsteggies, waar ’n deel van die wortel net onder die grondoppervlak begrawe word; dit sal nuwe uitloopsels maak.
* Oogsteggies, waar ’n deel van ’n blaar of stingel met minstens een oog gebruik word.
* Blaarsteggies, waar ’n blaar op nat grond neergesit word. ’n Nuwe stingel en nuwe wortels moet vorm. Sommige blare sal ’n nuwe plant aan die onderpunt ontwikkel. By sommige spesies kan verskeie nuwe plante uit een blaar ontwikkel.

Die metode wat die suksesvolste vir ’n spesifieke plant is, moet gebruik word.

## Verwysings 
## Eksterne skakels 
* http://www.hort.purdue.edu/ext/HO-37web.html - "New Plants from Cuttings"
* 15px Hierdie artikel is vertaal uit die Engelse Wikipedia
Springfield, Illinois

**Springfield** is die hoofstad van die deelstaat Illinois en is naby die Sangamonrivier geleë. Die stad is bekend as die woonplek en plek van ter aarde bestelling van Abraham Lincoln. Die eerste inwoners het in 1818 hier gearriveer vanaf Suid-Carolina. Jagters vanaf Virginië en Kentucky het gereeld deur die nedersetting beweeg en in 1823 het die dorp die County administratiewe setel geword. In 1832 het die nedersetting amptelik dorpstatus gekry en in 1837 het die dorp Illinois se hoofstad geword. In 1840 het dit stadstatus verwerf.

## Bron 
* ''Collier's Encyclopedia'', Crowell-Collier Educational Corporation, Volume 21, Bladsy 462.
Topeka

**Topeka** is die hoofstad van die deelstaat Kansas. Spaanse verkenners het reeds in die 16de eeu hier kom soek na goud. Eers gedurende die Kaliforniese goudstormloop was hier gereeld blankes teenwoordig. In 1854 het die Federale Regering eers die gebied oop verklaar vir bewoning en gedurende daardie jaar is die dorp uitgemeet. Die dorp het in 1861 die hoofstad geword toe Kansas tot die Federasie as 'n deelstaat toegelaat is. 

## Bron 
* ''Collier's Encyclopedia'', Crowell-Collier Educational Corporation, Volume 22, Bladsy 362.
Trenton

**Trenton** is die hoofstad van die deelstaat New Jersey en administratiewe setel van die Mercer County en is geleë langs die Delawarerivier waar die laaste baken is vir gety navigasie. Die eerste blanke setlaar was Mahlon Stacy wat reeds in 1679 'n huis en meule gebou het waarom later 'n klein gemeenskap gevorm het. In 1714 het William Trent 800 akker grond gekoop van Stacy en dit verder ontwikkel. Die huis wat hy in 1719 gebou het staan nog steeds en is nou 'n museum. Die nedersetting het bekend geword as ''Trent's Town*.

Die deurslaggewende Slag van Trenton het op 26 Desember 1776 gedurende die Amerikaanse Rewolusionêre Oorlog hier plaasgevind.

Epidemiese uitbrake van geelkoors in Philadelphia gedurende 1794,1798 en 1799 het tot gevolg gehad dat beamptes van die Federale regering tydelik in Trenton werksaam was.

## Bron 
* *Collier's Encyclopedia'', Crowell-Collier Educational Corporation, Volume 22, Bladsy 467.
Slag van Trenton

Die **Slag van Trenton** het op 26 Desember 1776 plaasgevind by Trenton, New Jersey, tydens die Amerikaanse Rewolusionêre Oorlog. Amerikaanse magte onder die leiding van George Washington het 'n deurslaggewende oorwinning behaal oor die Britse magte. Die oorwinning hier het gelei tot die oorwinning by Princeton en die uiteindelike onttrekking van die Britse Magte uit New Jersey.

## Agtergrond 
[duimnael|links|*[George Washington steek die Delawarerivier oor*, skildery deur Emanuel Leutze in 1851.]]
Die Britse magte was Duitse huursoldate ook bekend as Hesse. Nadat die Britse magte New York Stad beset het gedurende September 1776 en na die Slag van White Plains het George Washington teruggeval na New Jersey. Ten spyte dat hy knaend lastig geval word deur die Britte en met sy troepe wat siek word of dros slaag hy tog daarin om die Delawarerivier oor te steek na Pennsylvanië gedurende Desember. Om dit te kon doen moes hy al die bote in die omgewing opgekommandeer het wat die Britte se agtervolging vertraag en gedwing het om winterkamp op te slaan in Trenton. Washington se probleem was dat baie van sy troepe se kontrakte verval aan die einde van die jaar. Hy was ook terdeë bewus dat Philadelphia in gevaar verkeer. Sy verkenners lig hom ook in dat die Hesse verspei was in Trenton met weinige verdedigingslinies.

## Die aanval 
Hy beplan 'n arrogante, uitdagende aanval op die Hesse. Hy verdeel sy troepe in drie dele met een groep wat die Hesse by Bordentown, suid van Trenton, moes aanval en 'n ander groep wat van die noorde moes aanval. Eersgenoemde was te laat om effektief te wees en die ander groep steek glad nie die rivier oor nie. Sy eie groep slaag egter daarin om Trenton te bereik vanaf die noorde. Hulle breek vinnig deur die heinings en verras die Hesse volkome in die oggendure van 26 Desember. Daar was 'n bietjie weerstand gebied deur die Hesse maar hulle gee egter gou oor. Washington neem 1000 van hulle gevangene en buit baie toerusting en voorraad. Die Amerikaanse troepe het moed geskep uit die oorwinning.

## Bron 
* ''Collier's Encyclopedia'', Crowell-Collier Educational Corporation, Volume 22, Bladsy 467.
Mogolryk

Die **Mogolryk** (Oerdoe: مغلیہ سلطنت, *Mug̱ẖliyah Salṭanat*; Persies: گورکانیان, *Gūrkāniyān*) was 'n ryk wat deur die Persiese kultuur beïnvloed is en oor groot dele van die Indiese subkontinent gestrek het. Dit is deur 'n dinastie van Mongoolse en Tsjagatai-Turkse oorsprong regeer. Die Mogolryk het tussen 1526 en 1857 bestaan. Die hoofgrondgebied van die ryk was op die Noord-Indiese Indus-Ganges-vlakte rondom die stede Delhi, Agra en Lahore geleë. Op die hoogtepunt van sy mag in die 17de eeu het die Mogolryk byna die hele subkontinent en dele van die hedendaagse Afghanistan beheer. Op 3,2 miljoen vierkante kilometer het tussen 100 en 150 miljoen mense geleef.

[duimnael|links|Die [Taj Mahal, opgerig tussen 1632 en 1653 onder Mogolkeiser Shah Jahan, is die bekendste baken van die Mogolryk se argitektuur.]]
Die heerser is grootmogol of Mogolkeiser genoem. In die staats- en hoftaal, Persies, wat die oorspronklike moedertaal van die Mogols – Tsjagatais, 'n Oos-Turkse taal – vervang het, lui die heerserstitel پادشاه *pādšāh*. Dit is hoër as die koninklike titel sjah en met 'n keiser vergelykbaar.

Die eerste grootmogol, Baboer (1526–1530), 'n vors van Sentraal-Asiatiese oorsprong van die Timoeriede-dinastie, het vanuit die gebied van die huidige lande Afghanistan en Oesbekistan die Sultanaat Delhi verower. Akbar die Grote (1556–1605) word as die belangrikste Mogol-heerser beskou. Hy het die ryk militaristies, polities en ekonomies gevestig. Onder Aurangzeb (1658–1707) het die Mogolryk sy grootste uitbreiding beleef. Sy territoriale uitbreiding het hom egter finansieel en militêr geknou, waardeur die ryk in die loop van die 18de eeu tot 'n plaaslike mag binne Indië se politiese struktuur gekrimp het. Verskeie swaar militêre nederlae teen die Marathi, Perse en Afghane, asook die intensifisering van godsdienstige botsings in die binneland tussen die Moslemse "regerende kaste" en die onderworpe meerderheid van die bevolking van landelike Hindoes, het verder sy ondergang verhaas. Ná die Indiese opstand van 1857 is Bahadur Shah II, die laaste grootmogol van Delhi, in 1858 deur die Britte veroordeel, van die troon gesit en na Birma verban. Die gebied het vervolgens deel geword van Brits-Indië.

Vir die nageslag het ryke bewyse van 'n argitektuur, skilderkuns en poësie wat deur Persiese en Indiese kunstenaars geïnspireer is, bewaar gebly.

## Verwysings 
## Eksterne skakels 
*  
*
V6-enjin

[duimnael|regs|300px|Binne-aansig van 'n 24-klep, V6-dubbel[bonokasenjin]]
duimnael|regs|300px|Illustrasie van 'n V-enjin se rotasie
'n **V6-enjin** is 'n V-enjin met ses silinders wat in twee banke van drie silinders elk gemonteer is, gewoonlik op 'n 60 of 90 grade hoek tot mekaar. Die V6 is een van die kompakste enjinkonfigurasies, en verplasing wissel gewoonlik van 1,6 L tot 3,0 L, korter as die inlynviersilinder en meer kompak as die V8-enjin. Danksy sy kort lengte, pas die V6 goed in in die algemeengebruikte dwarsenjin-voorwieldryfuitleg.

Dit word steeds meer gewild, omrede die ruimte wat toegelaat word vir enjins in moderne motors kleiner word terwyl die kragbehoefte verhoog. Dit het die inlynses grootliks vervang, wat byna twee keer so lank is - te lank om in meeste moderne enjinkompartemente te pas - en die V8: groter, duurder en met swaarder brandstofverbruik. Die V6-enjin is die *algemeen aanvaarde* enjin vir medium-grootte motors, dikwels as 'n opsionele enjin waar 'n inlynvier die standaard is, of as 'n standaardenjin waar 'n V8 'n hoëprestasieopsie is.
Kroonblaar

[duimnael|’n [Tulp se blom het drie kroon- en drie kelkblare.]]

**Kroonblare** is aangepaste blare wat die voortplantingsdele van blomme omring. Hulle het dikwels helder kleure of buitengewone vorms om insekte te lok. Al die kroonblare van ’n blom word saam die **blomkroon** genoem. Daar is gewoonlik ook ’n ander stel blare, bekend as kelkblare, wat saam die blomkelk vorm. Die blomkroon en blomkelk vorm saam die blomdek. Wanneer die kroon- en kelkblare moeilik van mekaar onderskei kan word, word dit saam die blomdekblare genoem. Voorbeelde van plante waar van blomdekblare gepraat word, is genera soos *Aloe* en *Tulipa*. In teenstelling daarmee het genera soos *Rosa* en *Phaseolus* kroon- en kelkblare wat goed onderskeibaar is.

## Funksies en doel 
Kroonblare het verskeie funksies en doele, wat afhang van die soort plant. In die algemeen beskerm hulle sommige dele van die blom en trek insekte (wat behulpsaam is met bestuiwing van die plant) aan of stoot hulle af.

### Reuk 
Die kroonblare kan verskillende reuke afgee om gewenste insekte te lok en ongewensde insekte af te stoot. Sommige kroonblare en blomme kan ook reuke naboots, soos dié van verrottende vleis, om insekte te lok.

### Kleur 
Verskeie kleureienskappe kan deur kroonblare aangeneem word om insekte te lok wat nie ’n goeie reuksin het nie. Sommige blomme kan die kleur van hul blare verander as ’n teken aan insekte om nader te kom of weg te bly.

### Vorm en grootte 
Die vorm en grootte van kroonblare is ook belangrik om die regte insekte te lok. Groot kroonblare kan byvoorbeeld insekte oor ’n ver afstand lok, of insekte wat self groot is.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Skutblaar

[duimnael|200px|Papieragtige en blaaragtige skutblare aan die [Marôg|hanekam. Al die blare op die foto is skutblare.]]

’n **Skutblaar** is in plantkunde ’n aangepaste of gespesialiseerde blaar wat veral verbind word met die voortplantingstelsel soos ’n blom, groeias of teëlskub. Skutblare verskil dikwels, maar nie altyd nie, van die gewone blare. Hulle kan kleiner of groter wees of ’n ander kleur, vorm of tekstuur hê. Hulle lyk gewoonlik ook anders as die res van die blom, soos die kroon- en kelkblare. ’n Plant met skutblare word **skutblaardraend** genoem.

## Soorte 
Sommige skutblare is helderkleurig en lok insekte, óf saam met die blomdek of in die plek daarvan. Voorbeelde van plante met sulke skutblare is die poinsettia en bougainvillea: albei het groot, helderkleurige skutblare wat die heelwat kleiner, minder kleurryke blomme omring.

By grasse is elke blommetjie toegevou in ’n paar papieragtige skutblare, wat die **lemma** (onderste skutblaar) en **palea** (boonste skutblaar) genoem word, terwyl elke blompakkie (groep blommetjies) nog ’n paar skutblare by sy basis het bekend as die **kelkkaffie** (of graandoppie). Hierdie skutblare vorm die kaf wat van die graan geskei word.

Sommige plante het borsel- of skottelvormige skutblare. ’n Voorbeeld van ’n plant met laasgenoemde soort is die *Marcgravia evenia*. Vlermuise kan akoestiese seine van hulle af opvang.

’n **Profillum** is ’n blaaragtige struktuur wat om die steel van die aar van sommige biesies sit.

## Galery 

Beeld:Bougainvillea glabra.JPG|Die skutblare van die bougainvillea lok insekte.
Beeld:Weihnachtsstern - groß.jpg|Gekleurde skutblare van die poinsettia.
Beeld:Artichautfleur.jpg|’n Artisjok.
Beeld:Glanshaver bloempje Arrhenatherum elatius.jpg|’n Lemma (die opstaande liggrys blaartjie regs) by die aar van glanshawer.
Beeld:Banane-Fruchtansatz.jpeg|Gekleurde skutblare by die piesangplant.
Beeld:P foetida fruit.jpg|Vrugte van ’n soort grenadellablom omring deur gekleurde, stekelrige skutblare.
Beeld:Eriophorum vaginatum Fruchtstand.jpg|Die borselagtige skutblare van die eenarige wolgras.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Churchilldam

Die **Churchilldam** verskaf saam met die Impofudam, die Kougadam, die Loeriedam en die Groendaldam water vir huishoudelike en nywerheidsgebruik aan die stedelike gebied van Gqeberha (voorheen Port Elizabeth).

## Ligging 
Die Churchilldam is in die Kromrivier, oos-suidoos van Kareedouw, suid van die pad deur die Langkloof (R62) en aan die noordelike helling van die Kareedouwberge. Die damperseel is 100&nbsp;km wes van Gqeberha by 34° 00' suid en 24° 29' oos.

## Afmetings 
Die dam het 'n kapasiteit van 35 miljoen m³, 'n walhoogte van 43&nbsp;m, 'n maksimumoppervlakte van  2 492&nbsp;km² en 'n sluis van 12&nbsp;m. Swaartekrag bring die water met 'n pyplynstelsel na die stad.

## Geskiedenis 
Gedurende die 1930's het Port Elizabeth vinnig gegroei. George Begg, die stadsingenieur, het die plan vir 'n dam in die Kromrivier voorgestel, omdat dit die naaste rivier was met baie en goeie water. Alhoewel reeds in 1936 met die bouprojek begin is, is dit eers na die Tweede Wêreldoorlog voltooi. In 1942 is besluit om dit na Winston Churchill te vernoem as erkenning vir sy groot rol tydens die oorlog. Genl J.C. Smuts het in 1948 die inwyding waargeneem.

## Spoorbek 
Toe die dam opvul, is Hendrik Spoorbek (Heinrich Schörbeck) se plaas Spoorbek se Erf deur die dam se water bedek.

## Vloede 
Met die Churchill- sowel as die Impofudam word die periodieke vloede in die Kromrivier beheer. So word skade aan landerye en geboue aan die oewer en by die mond voorkom.

## Sien ook 
* Lys van grootste damme in Suid-Afrika

## Bibliografie 
* Logie, Bartle: Governor's travels. A journey along the Kouga/Tsitsikamma coast. Hunters Retreat: Bluecliff, 1999. 
* krommerivier.wordpress.com
* www.dwa.gov.za
V20-enjin

regs|duimnael|Mercedes-Benz *MB 511* marine diesel-enjin.
'n **V20-enjin** is 'n V-enjin met 20 silinders. Enjins van hierdie aantal silinders is nie algemeen in motorvoertuie nie, maar hierdie konfigurasie word in sommige diesel lokomotiewe gebruik. Byvoorbeeld, is die 1960 EMD SD45 diesel-elektriese lokomotief toegerus met 'n 20-silinder EMD 645E3 tweeslagenjin. Die enjinnaam is gebaseer op die verplasing van elke silinder in kubieke duim. In hierdie geval, dit is 645 kubieke duim (10.6 L) vir elk van die 20 silinders vir 'n totaal van 211 L. Kraglewering is 3600 perdekrag (2.7 MW), netto vir traksie,  met die maksimum brutokraglewering nader aan 5000 pk wanneer bedryf in self-toets, met die gegenereerde uitset deur resistors verbruik. 

EMD het 'n opgegradeerde / spesiale weergawe van SD45 later geproduseer, EMD SD45-2 en EMD SD45T-2, steeds aangedryf deur die 20-silinder EMD 645E3, maar EMD SD45-2 het 'n paar veranderinge aan die agterkant van die lokomotief se lang enjinkap, terwyl EMD SD45T -2 het 'n lokomotief verkoeling stelsel veranderinge, wat bekend staan as "tonnelmotor". 20-silinder 710-reeks diesel enjin is ook gebou vir die EMD SD80MAC lokomotief. 

EMD vervaardig steeds hierdie enjins, wat hoofsaaklik gebruik word in die krag produksie en mariene nywerhede. 'n EMD 20-710 kan meer as 5000 perdekrag produseer. V20 dieselenjins is ook ter see gebruik: Mercedes-Benz het 'n so 'n enjin. Wärtsilä ook produseer tans 'n V20-enjin vir gebruik in kragsentrales wat 13.500 perdekrag (10 MW) produseer. MTU Friedrichshafen produseer 'n 20-silinder dieselenjin genoem die 20V4000, wat gebruik word in mariene en spooraanwendings, soos die Brookville BL36PH lokomotief.

## Verwysings
Passieblom

Die **passieblom** (*Passiflora caerulea*) is ’n spesie blomplante wat inheems aan Suid-Amerika is (Argentinië, Paraguay, Uruguay en Brasilië). Dit is ’n vinnig groeiende, bladwisselende of half-immergroen rankplant wat sowat 10&nbsp;meter of hoër word. Die blare is handvormig en die blou-wit, geurige blomme het opvallende kroondrade in blou, wit en bruin stroke. Die ovaalvormige, oranje vrug van sowat 6&nbsp;cm lank is eetbaar, maar smaakloos.

## Eienskappe 
Die passieblom is ’n bosagtige klimplant. Die blare lyk soos ’n mens se uitgestrekte hand en het vyf lobbe (soms drie of sewe). Aan die onderkant van elke blaar is ’n hegrank van 5–10&nbsp;cm lank wat om ’n draad of heining krul om die plant regop te hou.

Die blom van 10&nbsp;cm breed is kompleks, met vyf kroon- en vyf kelkblare wat eenders lyk: witterig en omring deur ’n kroon van blou of pers drade, dan vyf groen-geel meeldrade en drie pers stempels. Die vrug is ’n ovaalvormige, oranje-geel bessie van 6&nbsp;x&nbsp;4&nbsp;cm; dit bevat verskeie sade. Soogdiere en voëls eet die vrugte en versprei dan die sade. Mense kan dit ook eet, maar dit is smaakloos.

Die plant is nie juis geskik vir binnenshuis nie, maar kan in ’n pot in ’n kweekhuis of sonnige vertrek gehou word. Dit word dikwels gebruik teen mure of as ’n dekplant. In tropiese streke sal dit heeljaar blom.

### Kultivars 
’n Paar kultivars is van die spesie gekweek.
* 'Chinensis' (kroondrade ’n dowwer blou)
* 'Constance Elliot' (spierwit, geurige blomme)
* 'Grandiflora' (blomme tot 20&nbsp;cm in deursnee)
* 'Hartwiesiana' (wit blomme)
* 'Regnellii' (baie lang kroondrade)

Die spesie is ook in talle hibriede gebruik.

## Kultuur 
Die blom van die passievrug is die nasionale blom van Paraguay. Die ingewikkelde struktuur daarvan het ’n Christelike simboliek daaraan verleen. Elke blomdeel verteenwoordig ’n ander deel van die kruisiging: die vyf meeldrade die vyf wonde aan Christus se liggaam, die drie stempels die drie spykers en die styl van die pilaar van die kruis, die kroondrade die doringkrans, en die vyf kroon- en vyf kelkblare die 10 dissipels (sonder Judas en Petrus).

## Probleme 
As die plant nie blom nie, kry dit te min lig of te veel bemesting. Plantluise kan ook voorkom.

## Galery 

Beeld:Passiflora caerulea (2005 10 08) - vrucht.jpg|Die vrug.
Beeld:South Central Farm 45.jpg|’n Nabyskoot van die blou passieblom.
Beeld:Passiflora caerulea Constance Elliot (3).jpg|'Constance Elliot' met sy wit blom.

## Verwysings 
## Eksterne skakels 
* *Passiflora caerulea* in Topwalks

* 15px Hierdie artikel is vertaal uit die Engelse Wikipedia
V8-enjin

duimnael|regs|220px|Illustrasie van 'n V-enjin se rotasie
'n **V8-enjin** is 'n V-enjin met agt silinders gemonteer op die krukas in twee stelle (of banke) van vier silinders elk. In die meeste gevalle is die banke op 'n reghoek (90°) met mekaar ingestel, maar soms op 'n nouer hoek, met al agt suiers wat 'n gemeenskaplike krukas aandryf.

In sy eenvoudigste vorm, is dit basies twee inlynviersilinderenjins wat 'n gemeenskaplike krukas aandryf. Maar hierdie eenvoudige opset, met 'n enkelvlakkrukas, het dieselfde sekondêre dinamiese wanbalansprobleme as twee reguit-4s, wat in vibrasie toeneem met groter enjinverplasings. Om hierdie rede gebruik die meeste V8s sedert die 1920's swaar teengewigte op die krukas om hierdie vibrasies uit te skakel. Dit lei tot 'n enjin wat gladder as 'n V6 loop, terwyl dit natuurlik heelwat goedkoper is as 'n V12-enjin. Die meeste wedren-V8s gaan voort om 'n enkelvlakkrukas te gebruik, want dit kan vinniger versnel en beskik oor meer doeltreffende uitlaatstelselontwerpe.

V8-enjins word in 'n wye verskeidenheid motors gebruik, meestal in meer kragtige segmente, soos byvoorbeeld die Amerikaanse spiermotors, en ook in sportmotors, luukse motors, bakkies, en groter sportnutsvoertuie. Baie motorvervaardigers bied 'n V8 as 'n opsie in voertuie met 'n V6 of inlyn-6 standaardenjin. Daarom is 'n V8-enjinmotor in baie lande 'n simbool van eksklusiwiteit en prestige, aangesien hulle net in hoë-prestasie premium/luukse voertuie gevind word. In sommige gevalle is V6-enjins afgelei van V8-ontwerpe deur die verwydering van twee silinders terwyl dieselfde V-hoek behou is, sodat hulle op dieselfde monteerlyn as die V8s gebou kan word, en geïnstalleer kan word in dieselfde enjinkompartemente, met 'n paar veranderinge.

Die tradisionele 90° grootboor V8-enjin, soos gevind word in baie Amerikaanse fabrikate, is oor die algemeen te wyd en te lank om in te pas in voertuie met 'n dwarsenjin voorwielaandrywinguitleg, sodat sy aanwendings beperk is tot agterwielaandrywingsportmotors, spiermotors, poniemotors, luukse motors en ligte vragmotors/bakkies. Die korter en soms nouer V6-enjin is makliker om in te pas in klein enjinkompartemente, maar 'n paar kompakte V8-enjins word gebruik in dwarsenjinkonfigurasies in groter motors soos GM-Cadillacs en Ford-Volvo's. Hierdie enjins het dikwels strenger silinderboorspasiërings, smaller silinderbankhoeke, en ander veranderinge om hul ruimtevereistes te verminder 

Lêer:Ford Mustang Cobra 460.JPG|'n V8 enjin lê netjies in 'n Ford Mustang Cobra se enjinruim.
Lêer:Oldsmobile 400cu-in big block engine.jpg|'n Oldsmobile V8-kopklepenjin met silinderkoppe en volledige klepwerk maar sonder spruitstukke, tydreëlkettingdeksel en oliepan.
Lêer:2006 Chevrolet Impala SS LS4 engine.jpg|'n Moderne V8 in 'n 2006 Chevrolet Impala

## Verwysings
Bridgeport, Connecticut

**Bridgeport** is die grootste stad in die deelstaat Connecticut. Die stad is 'n hawestad ongeveer 84&nbsp;km noordoos van New York Stad. Die stad is gestig in 1639, het munisipale status verwerf in 1800 en stadstatus in 1836. Die ekonomie van die stad berus op vervaardiging van onder andere vuurwapens, bronsgoed, naaldwerkmasjiene, tikmasjiene, medisyne en elektriese goedere. Gedurende die Tweede Wêreldoorlog is ammunisie en vuurwapens hier vervaardig.

Helen Keller is hier veras en P. T. Barnum is 'n ander bekende inwoner.

## Bron 
* ''Collier's Encyclopedia'', Crowell-Collier Educational Corporation, Volume 4, Bladsy 552.
Billings, Montana

**Billings** is die grootste stad in die deelstaat Montana. Dit is langs die Yellowstonerivier geleë en 960&nbsp;m bo seevlak. Die stad is in 1882 gestig en die administratiewe setel van die Yellowstone County.

## Bron 
* ''Collier's Encyclopedia'', Crowell-Collier Educational Corporation, Volume 4, Bladsy 156.

## Eksterne skakels 
*  
*  Amptelike webwerf
*